Raġel ta’ 34 sena jinsab fil-periklu tal-mewt wara li ttajjar minn karozza il-bieraħ fil-għaxija, f’Labour Avenue, n-Naxxar. Il-pulizija qalet li ninn investigazzjonijiet preliminari rriżulta li waqt li r-raġel li hu residenti San Pawl il-Baħar, kien qed jaqsam it-triq, intlaqat minn vettura misjuqa minn mara ta’ 32 sena, residenti n-Naxxar. Il-Maġistrat tal-Għassa, li qed jagħmel inkjesta, ħatar diversi esperti sabiex jgħinuh. Sadanittant, il-bieraħ fil-għodu, anzjan ta’ 69 sena ttajjar minn karozza f’inċident tat-traffiku li seħħ għall-ħabta tas-7.30 am fil-By Pass tal-Imrieħel f’Ħal Qormi. Hu ttieħed l-isptar b’ambulanza.  Il-kundizzjoni tal-anzjan għadha mhux magħrufa għalkemm ma jidhirx li hu jinsab fil-periklu tal-mewt. Il-Pulizija ddevjat it-traffiku fid-direzzjoni lejn Fleur de Lys minħabba li kien hemm konġestjoni kbira ta’ traffiku.